A/ Správa o hospodárení

      1. Súhrnná charakteristika a zhodnotenie výsledkov hospodárenia

Úrad pre normalizáciu, metrológiu a skúšobníctvo Slovenskej republiky /ďalej len „ÚNMS SR“/ je samostatnou rozpočtovou kapitolou, ktorá hospodári s prostriedkami štátneho rozpočtu v rámci zákona Národnej rady SR č. 523/2004 Z. z. o rozpočtových pravidlách verejnej správy v znení neskorších predpisov. 
ÚNMS SR bol v roku 2005 zriaďovateľom, metodickým, riadiacim a kontrolným   orgánom týchto organizácií :

Rozpočtová organizácia
Slovenský metrologický inšpektorát /SMI/

Príspevkové organizácie
Slovenský metrologický ústav  /SMÚ/
Slovenský ústav technickej normalizácie /SÚTN/
Slovenská národná akreditačná služba /SNAS/

Nezisková organizácia poskytujúca všeobecne prospešné služby
Slovenský legálna metrológia, n. o. /SLM/

Štátny podnik
Technický skúšobný ústav, š.p. Piešťany /TSÚ/

Rozpočtová organizácia -  Slovenský metrologický inšpektorát svoju činnosť v roku 2005 financoval z prostriedkov štátneho rozpočtu.

Príspevkové organizácia – Slovenská národná akreditačná služba financovala svoju činnosť bez príspevku zo štátneho rozpočtu.
Slovenský metrologický ústav a Slovenský ústav technickej normalizácie boli čiastočné financované z prostriedkov štátneho rozpočtu prostredníctvom transferu na bežné výdavky.
Nezisková organizácia – Slovenský legálna metrológia, n. o., ktorá vznikla transformáciou k 3. 1. 2005 zo štátnej príspevkovej organizácie na neziskovú organizáciu poskytujúcu všeobecne prospešné služby v zmysle zákona č. 213/1997 Z. z. v znení neskorších predpisov nebola financovaná zo štátneho rozpočtu.
Štátny podnik vykonával a financoval svoju činnosť bez dotácií zo štátneho rozpočtu a na štátny rozpočet nebol priamo zapojený.

Rozpočtové opatrenia Ministerstva financií Slovenskej republiky

Rozpočtovej kapitole Úradu pre normalizáciu, metrológiu a skúšobníctvo Slovenskej republiky boli listom MF SR č. MF/016605/2004-442 zo dňa 30. decembra 2004 oznámené nasledovné vybrané limity príjmov a výdavkov rozpočtových prostriedkov:

Ukazovateľ	Hodnota v tis. Sk	
I. Príjmy	1 020	
	
II. Výdavky celkom	541 842	
 z toho:    		
A.2. mzdy, platy, služobné príjmy a OOV	20 545	
A.3. Kapitálové výdavky	263 200	

V priebehu roka 2005 sa vyskytli okolnosti, ktoré si vyžiadali realizovanie 9-ich  rozpočtových opatrení Ministerstva financií SR. 
Ministerstvo financií  SR vykonalo nasledovné rozpočtové opatrenia, ktorými boli upravené vyššie uvedené záväzné limity kapitoly:

1.	Viazanie rozpočtových prostriedkov vo výške 56 000 tis. Sk v súvislosti so založení BIONT, a. s.
2.	Povolenie prekročenia limitu mzdových prostriedkov vrátane odvodov z dôvodu úpravy platu predstaveného v politickej funkcii v súlade so zákonom č. 312/2001 Z. z.  o štátnej službe a zmene a doplnení niektorých zákonov v znení neskorších predpisov v objeme 53 tis. Sk.
3.	Povolenie prekročenia limitu mzdových prostriedkov vrátane odvodov v nadväznosti na valorizáciu platov zamestnancov v štátnej a verejnej službe od 1. júla 2005 v objeme 2 063 tis. Sk.
4.	Povolenie prekročenia limitu mzdových prostriedkov vrátane odvodov v nadväznosti na valorizáciu platov zamestnancov vo verejnej službe od 1. júla 2005 na Slovenskom metrologickom ústave (zvýšenie záväzného ukazovateľa: „Výdavky štátneho rozpočtu na vedu a techniku“) v objeme 608 tis. Sk.
5.	Presun mzdových prostriedkov určených pre zamestnancov vo verejnej službe v prospech limitu mzdových zamestnancov pre zamestnancov v štátnej službe v objeme 520 tis. Sk. 
6.	Povolenie prekročenia limitu mzdových prostriedkov určených pre odmeňovanie zamestnancov Slovenského metrologického inšpektorátu  v štátnej službe  v objeme 135 tis. Sk.
7.	Povolené prekročenie limitu kapitálových výdavkov na výstavbu Cyklotrónového centra SR /ďalej len „CC SR“/ na základe presunu z bežných výdavkov rozpočtovaných na ten istý účel v objeme 4 863 tis. Sk. 
8.	Presun mzdových prostriedkov určených pre zamestnancov vo verejnej službe v prospech limitu mzdových zamestnancov pre zamestnancov v štátnej službe v objeme 480 tis. Sk.
9.	Viazanie rozpočtových prostriedkov na základe oznámenia ÚNMS SR o výške kapitálových výdavkov, ktoré budú použité v nasledujúcom rozpočtovom roku v objeme 259 815 tis. Sk.

Uvedené opatrenia tak v konečnom dôsledku vyvolali nasledovnú úpravu vybraných limitov príjmov a výdavkov rozpočtových prostriedkov kapitoly ÚNMS SR:

( v tis. Sk )
Ukazovateľ	Schválený rozpočet	Úprava celkom	Upravený rozpočet	
I. Príjmy	1 020	–	1 020	
	
II. Výdavky celkom	541 842	– 313 699	228 143	
 z toho:
Bežné výdavky	278 642	– 58 747	219 895	
A.1. mzdy, platy, služobné príjmy a OOV	20 545	+ 649	21 194	
A.3. Kapitálové výdavky	263 200	– 254 952	8 248	

Vnútorné rozpočtové opatrenia 

1.	Presun bežných výdavkov v rámci kapitoly na realizáciu systému manažérstva kvality podľa STN ISO 9001:2000 na Slovenskom metrologickom inšpektoráte v objeme 350 tis. Sk.
2.	Presun bežných výdavkov v rámci kapitoly na realizáciu projektu zavedenia značky zhody s európskymi normami – európska značka zhody KEYMARK do praxe na národnej úrovni – zvýšenie príspevku pre Slovenský ústav technickej normalizácie v objeme 700 tis. Sk.
3.	Prekročenie limitu bežných výdavkov v nadväznosti na § 2 3ods. 1 zákona č. 523/2004 Z. z. o rozpočtových pravidlách verejnej správy v znení neskorších predpisov  z dôvodu úhrady poistného plnenia pri dopravnej nehode v objeme 229 tis. Sk.

Prehľad o prostriedkoch určených na dofinancovanie programov  (podľa § 10 ods. 10 zákona NR SR č. 303/1995 Z. z. o rozpočtových pravidlách v znení neskorších predpisov) a prostriedkoch určených na použitie v nasledujúcom roku (podľa § 8 ods. 6 zákona NR SR č. 523/2004 Z. z. o rozpočtových pravidlách verejnej správy v znení neskorších predpisov)
	
Listom MF/015363/2004-442 z 20.12.2004 bolo kapitole ÚNMS SR podľa § 54 ods. 1 písm. f) zákona NR SR č. 303/1995 Z. z. o rozpočtových pravidlách v znení neskorších predpisov povolené použiť rozpočtové prostriedky z roku 2004 v nasledujúcom roku 2005. Jednalo sa o prostriedky určené na výstavbu CC SR v celkovej sume 53 202 tis. Sk. Z tejto sumy bolo 46 593 tis. Sk určených na úhradu cla a DPH za dovozy tovarov a stavebných prác pri výstavbe CC SR, 1 650 tis. Sk určených na financovanie stavebných prác súvisiacich s riešením dopravného uzla MHD pred areálom Slovenského metrologického ústavu a 4 959 tis. Sk na financovanie zariadení, ktoré sú súčasťou CC SR. V roka 2005 bol  realizovaný iba dopravný uzol pred areálom SMÚ. Zvyšné nevyčerpané prostriedky boli v zmysle § 6 zákona č. 655/2005 Z. z. o štátnom rozpočte na rok 2006 prevedené na príjmový účet kapitoly.

(v tis. Sk)	
Text	Stav k 1.1.2005	Použitie v roku 2005	Zostatok k 31.12.2005	
Prostriedky ŠR prevedené na osobitný účet dofinancovania programov	53 202	1 650	51 552	

Listom MF/027955/2005-441 z 21.11.2005 v zmysle ustanovenia § 8 ods. 6 zákona č. 523/2004 Z. z. o rozpočtových pravidlách verejnej správy na základe oznámenia správcu kapitoly o výške výdavkov, ktoré kapitola ÚNMS SR použije v nasledujúcom rozpočtovom roku, MF SR rozpočtovým opatrením č. 9 viazalo rozpočtové prostriedky v celkovom objeme 259 815 tis. Sk. Jednalo sa o prostriedky určené na nákup referentských vozidiel na ÚNMS SR a SMI a prostriedky určené na výstavbu CC SR, konkrétne na úhradu DPH pri tovaroch a stavebných prácach zo zadlženosti Ruskej federácie. V roku 2005 neboli realizované dodávky z RF pre výstavbu CC SR z dôvodu neuzavretých dodávateľsko-odberateľských vzťahov a nepodpísania medzivládnej dohody medzi SR a RF. 

Oznámenie o použití kapitálových prostriedkov kapitoly ÚNMS SR v nasledujúcom roku 	(v tis. Sk)	
Investičná akcia	dôvod	suma	
Oznámenie o použití KV v nasledujúcom roku spolu:
v tom:	259 815 	
0820101 – Riadenie činnosti úradu,
RI:  06049 – Vozový park ÚNMS SR	nákup referentského vozidla	1 000	
0820102 – Výstavba CC SR,
RI:  01996 – Výstavba CC SR 	úhradu DPH pri tovaroch a stavebných prácach zo zadlženosti Ruskej federácie	258 100 	
0820202 – Metrologický dozor a kontrola,
RI:  01255 – Obnova vozového parku	nákup referentského vozidla	
715 	

Majetkové účasti v obchodných spoločnostiach

V súlade s uznesením Vlády SR č. 1003 z 27.októbra 2004 v znení uznesenia  č. 1195 z 8. decembra 2004 bola založená akciová spoločnosť BIONT, a.s. s vkladom majetku štátu v správe  ÚNMS SR v hodnote určenej znaleckým posudkom. Akciová spoločnosť BIONT, a.s. vznikla dňom zápisu v obchodnom registri a to 21. januára 2005. Nepeňažný vklad pozostávajúci z hnuteľného a nehnuteľného majetku Slovenskej republiky v správe ÚNMS SR je ohodnotený   znaleckou organizáciou PP Consult, s.r.o., Cabanova 8, Bratislava, IČO: 35 698 381 v znaleckom posudku č. 009/2004 zo dňa 22.12.2004 na hodnotu 1 138 520 tis. Sk, z čoho zakladateľ vložil do základného imania 1 000 000 tis. Sk, zvyšná časť vo výške 138 520 tis. Sk tvorí emisné ážio, ktoré bolo použité na vytvorenie rezervného fondu spoločnosti. 
Dňom 28. februára 2005 (Notárska zápisnica N 911/2005 Nz 8684/2005 NCRls 8679/2005) ÚNMS SR prijal rozhodnutie o zvýšení základného imania spoločnosti BIONT, a.s. o 56 000 tis. Sk vo forme peňažného vkladu, ktorý splatili:
-	MH SR vo výške 28 560 tis. Sk  
-	MO SR vo výške   6 720 tis. Sk
-	MŠ SR vo výške    8 400 tis. Sk
-	MZ SR vo výške  12 320 tis. Sk
V zmysle uvedeného výška základného imania spoločnosti BIONT, a.s. predstavuje k dňu 31.12.2005 celkovú hodnotu  1 056 000 tis. Sk, z toho ÚNMS SR vložil do základného imania BIONT, a.s. 1 000 000 tis. Sk. Prehľad o majetkovej účasti štátu poskytuje nasledovná tabuľka:

Subjekt	Forma
majetkovej
účasti	Stav
k 1.1.2005
v tis. Sk	Stav
k 31.12.2005
v tis. Sk	Zmena
v roku 2005
v tis. Sk	Podiel na
zákl.imaní
k 31.12.2005	
BIONT, a.s.	nepeňažný vklad	0	1 138 520
z toho:
do základného imania
1 000 000	1 138 520 
z toho:
do základného imania
1 000 000	99,9944 %	
Spolu	X	0	1 138 520	1 138 520		

       
1.1 Príjmy rozpočtových organizácií /podľa rozpočtovej ekonomickej
      klasifikácie/

Príjmy  na rok 2005 /200 – Nedaňové príjmy/ boli stanovené ako záväzný ukazovateľ v objeme 1 020 tis. Sk. Za kapitolu boli naplnené  v objeme 2 036 tis. Sk
•	príjmami z vlastníctva majetku – nájomné vo výške  786 tis. Sk  /210/
•	príjmami z administratívnych poplatkov a daní vo výške 25 tis. Sk /220/
•	príjmami za prebytočný hnuteľný majetok vo výške 1 225 tis. Sk 

Nerozpočtované príjmy predstavovali:
•	príjmy z uhradených pokút za porušenie zákona 142/2000 vo výške 6 248 tis. Sk
/220-administr.a iné poplatky/,
•	príjmy za prebytočný hnuteľný majetok vo výške 2 tis. Sk
•	ostatné príjmy vrátane dobropisov, refundácií a poistných náhrad sa na celkových príjmoch podieľali sumou 713 tis. Sk.

Celkovo príjmy odvedené do štátneho rozpočtu predstavujú  sumu 8 999 tis. Sk.

1.2.	Výdavky rozpočtových organizácií /podľa rozpočtovej ekonomickej a funkčnej klasifikácie /

1.2.1 Bežné výdavky /600/

Po zrealizovaní rozpočtových opatrení upravený rozpočet bežných výdavkov kapitoly ÚNMS SR predstavoval 219 895 tis. Sk a bol čerpaný na 219 930 tis. Sk.

Čerpanie rozpočtu podľa jednotlivých organizácií kapitoly
v porovnaní s predchádzajúcimi rokmi
                   v tis. Sk

Organizácia
	Text	Bežné výdavky
rok 2003	Bežné výdavky
rok 2004	Bežné výdavky
rok 2005	
Úrad pre normalizáciu, metrológiu a skúšobníctvo SR 	rozpočet
skutočnosť
% plnenia	57 677
57 343
99,4	73 533
66 431
90,3	81 170
81 358
100,0	
Slovenský metrologický ústav	rozpočet
skutočnosť
% plnenia	82 906
82 906
100,0	83 568
83 568
100,0	84 167
84 167
100,0	

Slovenský ústav technickej normalizácie	rozpočet
skutočnosť
% plnenia	45 882
45 882
100,0	47 093
47 093
100,0	46 680
46 680
100,0	
Slovenský metrologický inšpektorát	rozpočet
skutočnosť
% plnenia	6 750
6 747
99,96	6 756
6 748
99,9	7 878
7 726
98,1	
Slovenská národná akreditačná služba	rozpočet
skutočnosť
% plnenia	
-	
-
	
-
	
KAPITOLA	rozpočet
skutočnosť
% plnenia	193 215
192 876
99,8	210 950
203 840
96,6	219 895
219 930
100,0	

	Počet zamestnancov rozpočtových organizácií

Priemerný evidenčný počet zamestnancov ÚNMS SR  /ústredný orgán / - limit	69
Priemerný evidenčný počet zamestnancov prepočítaný za  rok  2005		60
Evidenčný počet zamestnancov  (fyzický)  k 31. 12. 2005				59

Zaradenie zamestnancov podľa zákona č. 312/2001 Z. z.(štátna služba)
a  zákona č.  552/2003  Z. z. (o výkone práce vo verejnom záujme)	
Ukazovateľ	Počet celkom	
Štátna služba	35	
                     z toho		
                                Stála štátna služba	33	
                                Dočasná štátna služba	2	
                                Prípravná štátna služba	–	
		
Výkon práce vo verejnom záujme	24	
Spolu za ÚNMS SR  k 31. 12. 2005	59	

 Priemerný evidenčný počet zamestnancov  SMI / 04.1.1.6/ – limit		16
 Priemerný evidenčný počet zamestnancov – skutočnosť			15
 Evidenčný počet zamestnancov – fyzický  k 3l.12.2005			16

Zamestnanci SMI sú zaradení do platových tried podľa zákona č. 312/2001 Z. z. o štátnej službe a o zmene a doplnení niektorých zákonov v znení neskorších predpisov.

Počet zamestnancov príspevkových organizácií – evidenčný stav k 31.12.2005

Slovenský metrologický ústav  	161
Slovenský ústav technickej normalizácie 	  98
Slovenská národná akreditačná služba 	  35

Mzdy platy, a ostatné osobné vyrovnania /610/

    Na mzdy, platy a ostatné osobné vyrovnania ÚNMS SR- /ústredný orgán štátnej správy 04.1.1.3/ vyčerpal z upraveného rozpočtu 17 528 tis. Sk sumu v objeme 17 528 tis. Sk t.j. 100 %. 
Z toho bolo použité na :
•	na tarifné platy                12 031 tis. Sk
•	na príplatky                       2 375 tis. Sk
•	na odmeny                         2 732 tis. Sk 
•	náhrady za pohotovosť           50 tis. Sk
•	ostatné			           340 tis. Sk
                         
Poistné a príspevok zamestnávateľa do poisťovní /620/
	Poistné do sociálnych a  zdravotných poisťovní, ako i do Národného úradu práce bolo odvádzané v súlade so súčasne platnou legislatívou tak na ústrednom orgáne štátnej správy, ako  i na SMI.
   
Tovary a ďalšie služby /630/

ÚNMS SR / orgán štátnej správy 04.1.l.3/

Cestovné výdavky /631/
Cestovné výdavky úradu  boli čerpané  v objeme  5 669 tis. Sk , z toho na tuzemské služobné cesty 220 tis. Sk.
V roku 2005 sa uskutočnilo 178 zahraničných pracovných ciest v rámci plnení úloh úradu a reprezentácie v medzinárodných organizáciách. 
	
Energie voda a komunikácie /632/
V tejto položke boli finančné výdavky v objeme 3 213 tis. Sk použité na  
•	úhradu tepelnej, elektrickej energie           	1 619 tis. Sk
•	vodné a stočné 	     95 tis. Sk
•	poštové služby, telefóny, počítačové a spojovacie siete        	1 499 tis. Sk                                  	  
Materiál a služby /633/
V tejto položke finančné výdavky v objeme 3 223 tis. Sk boli použité na 
•	obstaranie všeobecného materiálu, kníh a časopisov	1 201 tis. Sk
•	vybavenie kancelárskych a prevádzkových priestorov	1 119 tis. Sk
•	obstaranie nehmotného majetku /softvér/	   651 tis. Sk
•	ostatné	   252 tis. Sk
Dopravné /634/
V tejto položke finančné výdavky boli použité na prevádzku 5 motorových vozidiel v objeme  865 tis. Sk 
•	pohonné hmoty, mazivá a oleje					306 tis. Sk
•	povinné zmluvné a havarijné poistenie				254 tis. Sk
•	servis, údržba a známky, náhradné diely				305 tis. Sk

Rutinná a štandardná údržba /635/
V tejto položke finančné výdavky v objeme 3 100 tis. Sk boli použité na 
•	údržbu a opravy administratívnej budovy (plastové okná)		2 402 tis. Sk
•	údržbu prevádzkovej techniky						   492 tis. Sk
•	údržbu telekomunikačnej, výpočtovej a spojovacej techniky		   206 tis. Sk

Nájomné za prenájom /636/
V  tejto položke finančné výdavky v objeme 689 tis. Sk boli použité na nájom
•	objektu pre umiestnenie prenosových zariadení			660 tis. Sk
•	ostatný nájom							      	  29 tis. Sk

Ostatné tovary a služby /637/
V tejto položke finančné výdavky v objeme 17 202 tis. Sk boli použité na 
•	odborné školenia, semináre                                                             1 496 tis. Sk
•	štúdie expertízy, posudky a  právne služby		      	           968 tis. Sk
•	financovanie úloh rozvoja skúšobníctva a metrológie		        4 149 tis. Sk
•	prídel do Sociálneho fondu				 	           197 tis. Sk
•	prevádzkové služby						        3 394 tis. Sk
•	stravovanie							           662 tis. Sk
•	dane								        2 036 tis. Sk
•	tlmočenie, reprezentačné, BOZP a ostatné služby	                    4 300 tis. Sk

Slovenský metrologický inšpektorát /04.1.16/, ktorý je zo zákona orgánom štátnej správy pre oblasť metrológie, podstatnú časť 4 884 tis. Sk – 63 % bežných výdavkov čerpal na mzdy a odvody do poisťovní. Na výkon kontrolnej činnosti použil finančné prostriedky položky tovary a služby /630/ na
•	cestovné výdavky        		          105 tis. Sk
•	energie, vodu a komunikácie	          162 tis. Sk 
•	materiál a dodávky			          273 tis. Sk
•	dopravné 				          395 tis. Sk
•	rutinná a štandardná údržba	              2 tis. Sk
•	nájomné				          150 tis. Sk
•	ostatné tovary a služby		       1 747 tis. Sk					

Bežné transfery /640/

Transfery /dotácie/ pre príspevkové organizácie 
•	Slovenský metrologický ústav                         v objeme 84 167 tis. Sk,
•	Slovenský ústav technickej normalizácie        v objeme 46 680 tis. Sk.

Dotácie boli týmto príspevkovým organizáciám poskytované na základe podpísaných kontraktov medzi ÚNMS SR a príslušnou organizáciou. Finančné prostriedky boli viazané na jednotku výkonu. Splnenie úloh definovaných v kontraktoch tak vo vecnej, ako i finančnej časti bolo hodnotené v dozorných radách a vo výročných správach za rok 2005.

Z položky rozpočtu 640- bežné transfery boli tiež uhradené:
•	príspevky vyplývajúce z členstva v medzinárodných metrologických, normalizačných, akreditačných  organizáciách  /WELMEC, IEC, IECEE, CEN,CENELEC /  v objeme 7 071 tis. Sk,
•	príspevok do Medzinárodnej organizácie pre atómovú energiu - MAAE /v rámci prvku „Výstavba CC SR“/ 12 894 tis. Sk,
•	na náhradu miezd zamestnancov zrušenej príspevkovej organizácie MT-T v objeme 1 899 tis. Sk
•	ostatné – ako členské, nemocenské dávka, iné transfery jednotlivcom v objeme 361 tis. Sk                

1.2.2.	Kapitálové výdavky /podľa  funkčnej a ekonomickej klasifikácie/ 

	Kapitálové výdavky kapitoly ÚNMS SR po vykonaných rozpočtových opatreniach boli upravené z  263 200 tis. Sk na 8 248  tis. Sk. a čerpané v objeme 6 879 tis. Sk t.j. na 83,4 % , pričom prostriedky v objeme 259 815 tis. Sk boli v zmysle § 8 ods. 6 rozpočtovým opatrením MF SR viazané a budú použité v nasledujúcom rozpočtovom roku. 

	Slovenský metrologický inšpektorát /04.1.1.6/ v rámci bežnej investičnej činnosti použil kapitálové výdavky vo výške 679 tis. Sk na nákup výpočtovej techniky (538 tis. Sk), prevádzkových strojov, prístrojov a zariadení (103 tis. Sk) a na nákup interiérového vybavenia (38 tis. Sk). 
   
	Kapitálové výdavky ÚNMS SR /funkčná klasifikácia 04.1.1.3 /, ktoré boli rozpočtované v objeme 7 563 tis. Sk boli čerpané v objeme 6 200 tis. Sk a boli  použité :
•	v rámci bežnej investičnej činnosti:
•	prvok „082 01 01 – Riadenie činnosti úradu“ na:
-	obstaranie kancelárskych strojov a vybavenia /713/ v sume 584 tis. Sk,
-	rekonštrukciu administratívnej budovy ÚNMS SR /717/ v sume 281 tis. Sk,
•	projekt „082 01 02 – Výstavba Cyklotrónového centra Slovenskej republiky“ na:
-	obstaranie softvéru /711/ v sume 424 tis. Sk,
-	obstaranie prevádzkové prístrojov /713/ v sume 48 tis. Sk
•	v rámci individuálnych kapitálových výdavkov:
•	projekt „082 01 02 – Výstavba Cyklotrónového centra Slovenskej republiky“ na:
-	obstaranie prevádzkových prístrojov a zariadení pre jednotlivé pracoviská CC SR /713/ v objeme 3 807 tis. Sk
-	stavebné práce na objekte „I“ /717/ v objeme 1 056 tis. Sk

	Z dôvodu nepotvrdenia dodávateľa pre CC SR ministerstvom financií Ruskej federácie a neotvorenia financovania z ruskej strany, neboli plánované výdavky realizované v  roku 2005 a budú sa realizovať až po obnovení tovarových dodávok z RF na výstavbu CC SR. Preto v zmysle § 8 ods. 6 zákona č. 523/2004 Z. z. o rozpočtových pravidlách verejnej správy správca kapitoly ÚNMS SR predložil oznámenie Ministerstvu financií o ich použití v nasledujúcom roku,  na základe ktorého MF SR viazalo prostriedky na túto investičnú akciu v objeme 258 100 tis. Sk.
   	
1.3.	 Prehľad o použití mimorozpočtových prostriedkov 

	V roku 2005 boli v  rámci rozvojového programu SLOVAK AID č. ACU/2003/01/KZ/11 pre Kazachstan čerpané prostriedky na zabezpečenie prekladov, noriem, cestovných náhrad a iných činností vo výške 1 288 tis. Sk a program bol úspešne ukončený. 
V roku 2005 v rámci mimorozpočtových prostriedkov bol úrad príjemcom prostriedkov na realizáciu twínningového projektu č. LT/2004/IB/NS/01 medzi Slovenskou republikou a Litovskou republikou v objeme 415 821,– EUR. Uvedené prostriedky vzhľadom k tomu, že boli pripísané na účet ÚNMS SR až v samom závere roka neboli čerpané.

2.	Stručné hodnotenie plnenia programu 082

Úrad pre normalizáciu, metrológiu a skúšobníctvo SR vykonával svoju činnosť v rámci programu 082 - Štátna správa v oblasti technickej normalizácie, metrológie, kvality a posudzovania zhody. Zámerom programu je kvalitný metrologický systém, aktuálne technické normy a manažérstvo kvality ako predpoklad lepšej konkurencieschopnosti slovenských výrobkov.
 
Program pozostáva z nasledovnej štruktúry:

(údaje za rok 2005 v tis. Sk )	
Kód	Názov programu / podprogramu / prvku / projektu	Zodpovedný subjekt	Schválený rozpočet	Upravený rozpočet	Skutočnosť	
082	Štátna správa v oblasti technickej normalizácie, metrológie, kvality a posudzovania zhody	541 842	228 143	226 809	
08201	Riadenie, kontrola a podpora činnosti úradu	404 324	88 733	87 558	
0820101	Riadenie činnosti úradu	ÚNMS SR	61 022	62 271	62 420	
0820102	Výstavba Cyklotrónového centra Slovenskej republiky	ÚNMS SR	338 100	24 000	22  622	
0820103	Národný program kvality Slovenskej republiky	ÚNMS SR	5 202	2 462	2 516	
08202	Metrológia		91 972	92 730	92 571	
0820201	Plnenie úloh národnej metrologickej inštitúcie	SMÚ	83 160	84 167	84 167	
0820202	Metrologický dozor a kontrola	SMI	8 812	8 563	8 404	
08203	Technická normalizácia	SÚTN	45 546	46 680	46 680	
Zákonom č. 740/2004 Z. z. o štátnom rozpočte na rok 2005 boli v prílohe č. 4: „Rozdelenie výdavkov na realizáciu programov vlády Slovenskej republiky“ pre kapitolu ÚNMS SR stanovené nasledovné vybrané ciele:
–	Zriadiť v roku 2005 samostatný právny subjekt v súlade s projektom výstavby CC SR (v rámci projektu: „0820102 – Výstavba Cyklotrónového centra Slovenskej republiky)
Cieľ bol splnený: Vláda uznesením č. 1003/2004 v znení uznesenia 1195/2004 rozhodla o založení akciovej spoločnosti v 100 % vlastníctve štátu. Akciová spoločnosť BIONT s plnou účasťou štátu bola založená podľa zákona č. 513/91 Zb. Úradom pre normalizáciu, metrológiu a skúšobníctvo SR zakladateľskou listinou zo dňa 22. 12. 2004. Akcie sú v správe rezortov MH SR, MO SR, MŠ SR, MZ SR a ÚNMS SR. Akciová spoločnosť vznikla k 1.1. 2005.
–	V roku 2005 zabezpečiť 100 % harmonizáciu metrologického systému na úroveň EÚ (v rámci prvku: „0820201 – Plnenie úloh národnej metrologickej inštitúcie“)
Cieľ bol splnený: SMÚ ako orgán štátnej správy v oblasti metrológie koordinoval, zabezpečoval a vykonával v rozsahu vymedzenom zákonom č. 142/2000 Z. z. o metrológii v znení neskorších predpisov úkony a činnosti súvisiace:
-	s metrologickou kontrolou určených meradiel. Spolu sa ukončilo vydaním certifikátu typu meradla 139 žiadostí a v 16 prípadoch sa vykonala revízia typu meradla.
-	s uznávaním výsledkov skúšok vykonaných na účely schválenia typu meradla a preverovaním splnenia podmienok na uznanie prvotného overenia vykonaných v členskom štáte EÚ. Zo 155 vydaných rozhodnutí o schválení typu meradla, 57 bolo vydaných na základe posúdenia predloženej dokumentácie a výsledkov skúšok.
-	s overovaním spôsobilosti v oblasti metrológie skúškou a vydávanie dokladov o spôsobilosti v oblasti metrológie. Prijatých bolo 403 žiadostí o overenie spôsobilosti a vydaných bolo 247 certifikátov.
-	s posudzovaním splnenia odborných predpokladov žiadateľa o autorizáciu. Na základe žiadostí postúpených úradom bolo posúdených 24 žiadostí. 
–	V roku 2005 implementovať 100 % európskych noriem prijatých organizáciami CEN, CENELEC (v rámci podprogramu: „08203 – Technická normalizácia“
Cieľ bol splnený: Do plánu technickej normalizácie bolo v roku 2005 zaradených 2 264 normalizačných úloh. Za sledované obdobie bolo vydaných 1 237 noriem tlačou a 1 387 noriem iným spôsobom. Z 2 197 noriem EN, ISO, IEC bolo prevzatých prekladom 1 092,  originálom 13 a  oznámením vo vestníku 1 092 noriem.
        3.  Záver 
Napriek zložitým vnútorným ale i vonkajším podmienkam, v ktorých rezort pracoval, a ktoré boli  spôsobené rozsiahlou činnosťou kapitoly či už pri plnení úloh súvisiacich s európskou integráciou, v oblasti posudzovania zhody, budovaní Cyklotrónového centra SR, alebo aplikácii zákonov o štátnej službe a o výkone prác vo verejnom záujme je možné konštatovať, že hlavné úlohy rezortu definované v Koncepcii štátnej politiky v oblasti technickej normalizácie, metrológie, kvality a posudzovania zhody  rezort splnil.
Spolupráca s organizáciami rezortu bola veľmi dobrá. ÚNMS SR formou mesačných porád vedenia ich činnosť koordinoval a kontroloval.
Finančné prostriedky poskytnuté zo štátneho rozpočtu boli čerpané rovnomerne počas jednotlivých kvartáloch roka 2005 a poskytované  po zvážení ich účelnosti.